Ribe Katedralskole

Ribe Katedralskole er et dansk gymnasium beliggende i Puggårdsgade i Ribe. Efter Strukturreformen er skolen fra 2007 blevet en selvejende institution.

Der er for tiden (2020) ca. 727 elever på fordelt på 23 klasser. Elevlivet på Ribe Katedralskole præges bl.a. af de tre århundredegamle institutioner, elevforeningen Heimdal, skolebladet Mercurius samt det gamle elevråd. Skolen har endvidere en meget aktiv forening af tidligere elever: Ripensersamfundet. Rektor er Kristian Bennike, som 1. december 2015 afløste Bent Karsdal.

Historie 
Skolen er en af Danmarks ældste, kun overgået af Roskilde Katedralskole fra 1020, og kan med sikkerhed føres tilbage til 13. juni 1145, hvor biskop Elias i et brev overdrager skolen til domkapitlet. Den skole, der blev overdraget, var en allerede eksisterende skole, så skolen er altså fra før 1145.

Ribe Katedralskoles tidlige bygningshistorie er usikker, dog regnes det for sikkert, at skolens placering mellem ca. 1300 og 1500 skal findes på skolens nuværende arealer. Omkring år 1500 flytter skolen til bygninger i Skolegade ved domkirken. I 1856 flytter Ribe Katedralskole til sin nuværende placering. Skolen er bygget omkring den historiske Puggard.

Det store kastanjetræ i skolegården 
På ældre billeder af Ribe Katedralskole er der et stort kastanjetræ i skolegården.

Mindetavlen for de fire faldne studenter i den store krig 
Til højre for skolens indgangsparti ses en mindetavle. Mindetavlen er opsat for de fire faldne studenter fra skolen, der blev kaldt i krig. Mindetavlen blev afsløret d. 28. juni 1923

 Andreas Laurenzius Jensen, student 1907, blev født 1890 i Hviding som søn af forretningsfører J. Madsen Jensen. Andreas faldt i Vinteren 1916.

 Asger Jacobsen, færdig på skolen i 1910, fødtes i Brøns Mølle 1892 som søn af Møller Jacobsen. Rejste oktober 1913 til Berlin for at aftjene værnepligt i den tyske hær. Var 31. juli 1914 på vej hjem på orlov, da han blev haste tilbagekaldt. Natten mellem d. 30. og 31. oktober blev den skyttegrav i Frankrig, som Asger befandt sig i taget af franskmændene og ingen hørte fra ham siden.

 Asmus Christensen, realeksamen 1909, fødtes 1892 i Hviding som søn af den senere ejer af Hviding Kro. Havde været i smedelære i Ribe, Kiel og Hamborg. Indkaldtes som soldat i 1914 og havde kun 10 dages orlov, inden han faldt den 1. december 1916 ved Moislains, 24 år gammel.

 Otto Bertel Krenchel, færdig på skolen 1900, fødtes i København i 1882 som søn af apoteker Krenchel i Holstebro. Uddannede sig som landmand og drog 1907 til Canada. Da krigen udbrød meldte han sig frivillig under de Allieredes Faner I det blodige slag ved Ypern vandt han sine første sporer. Han modtog Viktoriakorset og avancerede 1917 til Løjtnant. Han faldt den 2. September 1918

Kendte studenter 

 Peder Palladius, biskop, forfatter
 1550 Hans Thomesen, salmedigter
 1558 (ca.) Peder Sørensen "Petrus Severinus", Kgl. livlæge, kemiker
 1561 Anders Sørensen Vedel, forfatter, historieskriver
 1637 Anders Bording, redaktør
 1644 Ole Borch, læge, professor, polyhistor
 1698 Mathias Anchersen, biskop i Ribe
 1712 H.A. Brorson, biskop, digter
 1748 Otto Friderich Müller, naturforsker
 1777 Henrik Tetens, vicelandsdommer
 1796 Peter Nicolai Thorup, skolemand, forfatter
 1806 Christen Lund, deputeret
 1831 Hack Kampmann, politiker
 1838 Andreas Leth, præst
 1847 Christian Juel, politiker
 1847 Christian Henrik de Thurah, forfatter
 1849 Henning Frederik Feilberg, forfatter, folkemindeforsker
 1857 Ludvig Wimmer, runolog
 1859 Eugenius Warming, botaniker
 1864 Ib Windfeld-Hansen, belysningsdirektør
 Jacob A. Riis (uden eksamen), journalist, fotograf, socialreformator
 1868 Jørgen Pedersen Gram, matematiker, forsikringsmand
 1869 Jannik Bjerrum, øjenlæge
 1874 Oscar Oxholm, hofmarskal
 1885 Holger Pedersen, sprogvidenskabsmand, rektor
 1887 Hans Brix, forfatter, anmelder, professor
 1889 Gustav Bang, socialdemokrat, historiker
 1892 Laurids Johannes Koch, præst, dr.theol., forstander
 1903 Carl Wulff Noack, biskop
 1904 Johan Daniel von Stemann, generalmajor
 1916 Peter Schjørring Thyssen, landsretssagfører, modstandsmand
 1935 Børge Skrydstrup, atlet og toldembedsmand
 1938 Niels Bruun, maler, modstandsmand
 1947 Johannes Jensen, officer, modstandsmand
 1964 Christen Sørensen, professor i økonomi
 1965 Hans Edvard Nørregård-Nielsen, forfatter, mag.art, direktør
 1969 Holger K. Nielsen, politiker, skatteminister
 1978 Henrik Dahl, forfatter, sociolog
 1984 Marie Krarup, sprogofficer, politiker
 1986 Rune Engelbreth Larsen, forfatter, politiker
 1989 Katrine Winkel Holm, teolog, debattør, bestyrelsesmedlem DR
 Per Vers, hiphopper, rapper, debattør

Litteratur 
 Kornerup, Bjørn. Ribe Katedralskoles Historie, Bind I (1145-1660), Gyldendal, 1947.
 Kornerup, Bjørn, Ribe Katedralskoles Historie, Bind II (1660-1920), Gyldendal, 1952.

 Skolen i Ribe, Festskrift i tekst og billeder i anledningen af Katedralskolens 850 år, , 1995.

Tidsskrifter 
 Ribe Katedralskoles Årsskrift, .
 Ripenser-Bladet, .

Film 

 Katedralskolens optagelser i anledning af skolens 800 års jubilæum i 1945: https://www.youtube.com/watch?v=HDHxA8q151g&t=24s

Referencer

Eksterne henvisninger 
 Ribe Katedralskoles hjemmeside
 Ripensersamfundets hjemmeside

 
Katedralskole
Etableret i 1145
Uddannelse i Ribe